ÅRSBERETNING 2019 FOR MENTAL HELSE STJØRDAL

Vi har pr. 31.12.2019: 53 betalende medlemmer.

På årsmøtet i Mental Helse Stjørdal 18.02.2019, var det 19 stemme berettigede personer til stede.

Styret ble etter valget bestående av:

Leder: Nils Skjelstad, valgt for 2 år. (Ikke på valg. 1 år igjen)

Nestleder: John Olav Reberg, valgt for 1 år. (Nest leder er på valg nå)

Kasserer: Wenke Krog (På valg nå)

Sekretær: Pål Arild Sand (Ikke på valg. 1 år igjen)

Styremedlem: May Britt Sørmo Ervik (Ikke på valg. 1 år igjen)

Styremedlem: Linda Hogstad (På valg nå)

Vara 1: Vidar Brandslet (På valg nå)

Vara 2: Sigrun Skauge (På valg nå)

Valgkomiteen ble bestående av: Anders Øyan, Veronika Kjesbu og Silje Kristiansen.

**FYLKESÅRSMØTE, STYREMØTER OG SAMARBEIDSMØTER**

Fylkesårsmøtet den 06. april i år, var på Quality Hotel Panorama i Trondheim. Vi var 2 delegater fra Mental Helse Stjørdal til stede (Nils Skjelstad og John Olav Reberg) Og i tillegg 1 observatør (Pål Arild Sand)

Vi har avholdt 11 styremøter i tillegg har vi hatt faste møter med DPS Stjørdal.

**AKTIVITETER**

Kortkveldene på Bonitas endret vi etter siste årsmøte, og har dermed hatt kortkvelder hver annen mandag nesten hele året. Vi hadde en liten pause i sommer og i jula.

I tillegg har vi også hatt en quiz kveld, og vi hadde litt førjuls kos uka før jul på Bonitas. Der vi serverte grøt og gløgg.

Gymgruppa vår har blitt lagt på is for tiden. Samtidig som vi har hatt medlemmer som har trent sammen med Fire Stjørdal i stedet. Dette er et samarbeid som har funket bra, og som vil fortsette videre året som kommer.

Vi har ikke hatt noen turer som vi har kommet fram med i år, men vi skal komme sterkere tilbake på dette punktet i år.

Den Gale Vandrer:

I løpe av året, så var det 12 turer med Den Gale Vandrer (24 april - 3 juli). Stedene vi vandret til under

våren var:

Storvika (3 deltagere).

Sona. men på grunn mye regn så flytte vi den til Malvikstien (5 deltagere).

Spigiln (1 deltager).

Hesshuken (5 deltagere).

Stavsjøen (1 deltager).

Høgberget (Sorta) denne turen vart litt lengre enn planlagt, ettersom vi gikk rundt hele høyberget i stedet for på framsiden. (2 deltagere).

Prestmoen rundt (3 deltagere og 1 hund).

Stokkvola (1 deltager).

Frostastien – Nesset rundt. (1 deltager).

Hosethkammen opp. (1 deltager).

Tur Langs gråelva fra Råen (1 deltager).

Ut ifra erfaringen i vår så fant vi ut at vi tok tidlig ferie med Den Gale vandrer.

Men på grunn av oppmøte og flytting til Turansvarlig for Den Gale Vandrer, så ble Høst turene utsatt

til neste år, unntatt turen til Hesshuken på Verdensdagen for Psykisk Helse (6 deltagere).

Julebord:

Planen var at vi skulle avholde julebordet på Smile Cafe i år også, men siden de ble nedlagt 1 måned før jul, så måtte vi finne andre alternativ. Så dermed flyttet vi det til Viva Napoli den 7 desember. Vi hadde 17 stk. som treftes. Dette er kjempebra oppmøte.

Annet vi har sluttet med nå, er Smånytt. Vi har begynt å sende ut sms i stedet. Så da kommer det sms om informasjon i stedet i år. Vi har funnet ut etter at vi sluttet med smånytt, at vi har fått gitt beskjed til flere, og at folk faktisk leser det som kommer fra oss. Så dette blir permanent nå.

**VERDENSDAGEN FOR PSYKISK HELSE**

Verdensdagen 2019 hadde temaet «Gi Tid». Vi i markerte verdensdagen med stand 12. Oktober på torget. Vi hadde planer om litt ulike ting, men enkelt ting skar seg, så da fant vi andre ting.

Vi fikk besøk av Anniken Nordengen. Hun er kjent fra programmet med Petter Uteligger. Hun var med oss på torget ei god stund.

Vi serverte gratis pølse m/brød og litt drikke i tillegg. Det var en god del folk innom de timene vi sto der.

Den 20.Oktober så gikk Den Gale Vandrer til Hesshuken som en del av Verdensdagen. Der ble det

servert gratis pølse m/brød, Kanelboller, kaffe og brus

**REPRESENTASJON**

Vi har hatt representanter på de kveldene det har vært "Folke Opplysningsmøter" på biblioteket på Kimen. Linda og Veronika har vært til stede på disse.

I brukerstemme nettverks gruppen i Nord- Trøndelag har vi også en representant.

Vi har en representant i rådet for mennesker med nedsatt funksjonsevne i Stjørdal kommune, ved Pål Arild Sand.

Mental Helse Stjørdal har også hatt representanter i Mental Helse Trøndelag sitt styre. Her har vi Veronika Kjesbu (Som leder), Anders Øyan (Studieleder) og Pål Arild Sand (Vara Frem til 8.April 2019)

Vi hadde også en representant i KUPP (Kurs og opplæringsutvalget). Dette med Anders Øyan.

Veronika Kjesbu har sittet i Regionalt brukerutvalg i Helse Midt-Norge.